# Dierdre Snijman

| Dierdre Snijman |
| --- |
| Bizitza |
| Jaiotza | Brakpan (en)  eta Johannesburg, 1949ko ekainaren 27a (76 urte) |
| Herrialdea |  Hegoafrika |
| Lehen hizkuntza | ingelesa |
| Hezkuntza |
| Heziketa | Lurmutur Hiriko Unibertsitatea |
| Hizkuntzak | ingelesa |
| Jarduerak |
| Jarduerak | botanikaria, esploratzailea eta landare biltzailea |
| Enplegatzailea(k) | Kirstenbosch National Botanical Garden (en)  |
| Ezizena(k) | Dee |

**Dierdre Snijman** (Johannesburg, 1949ko ekainaren 27a) hegoafrikar botanikari eta landareen taxonomoa da, erraboilei buruz asko ikertzeagatik eta idazteagatik ezaguna. 120 espezie baino gehiago deskribatu ditu eta Hegoafrikako florari buruzko lan zabalak idatzi ditu. 1997an Herbert Domina jaso zuen Nazioarteko Bulbo Elkarteak emana, *Amaryllis*-i buruz egindako ikerketagatik.

## Bizitza

Snijman Johannesburgotik (Hegoafrika) ekialdeko herri txiki batean jaio zen, eta hasieratik "Dee" izena hartu zuen, errazagoa zelako idazten eta ahoskatzen. Brakpaneko Blessed Imelda komentuan eta Johannesburgoko Damelin Collegen hezi zen. Hegoafrikako loreekiko hasierako interesa gurasoen lorategiak eta Cythna Letty eta Aruiol Battenen ilustrazioek piztu zioten.

Botanikan eta Matematikan lizentziatura (Natalgo Unibertsitatean) egin zuen. 1973an masterra lortu zuen eta, aldi berean, Hezkuntzan diploma. Irakaskuntza ez zitzaion gustatzen, "urtebetez haur errebeldeei irakasten" eman izanak frogatzen duen bezala.

*Amaryllis belladonna*
## Ibilbidea

1974an Kirstenbosch Lorategi Botanikoetako Compton herbarioan sartu zen, eta han hainbat Hegoafrikako botanikariren lana ezagutu zuen, besteak beste, Robert Harold Comptonena. W.F. Barkerrek monokotiledoneoen bilduma bat osatu zuen han erretiroa hartu aurretik. Peter Goldblatt eta John Rourke izan ziren haren lehen lana gidatu zutenak. Pauline Perryrekin batera, hainbat txango egin zituzten Hegoafrikako negu-euri eskualdean.

1984an *Haemanthus* generoa argitaratu zuen Ellaphie Ward-Hilhorst artista botanikoarekin batera, eta horri jarraitu zion *Hessea* eta *Strumaria-*ri buruzko lana, bere doktoretza-tituluaren parte izan zena.

**Snijman** egile-laburdura estandarra erabiltzen da pertsona hau egile gisa adierazteko, izen botaniko bat aipatzean.

## Argitalpen batzuk

* Snijman, D.A. (2013). *Plants of the Greater Cape Floristic Region*. SANBI. ISBN 9781919976778. OCLC 874805573
* Snijman, D.A. (2013). *Plants of the Greater Cape Floristic Region. 2, The extra Cape flora*. South African National Biodiversity Institute, SANBI. ISBN 9781919976778. OCLC 1017436885
* Snijman, D.A. (1984). *Revision of the Genus Haemanthus L. (Amaryllidaceae)*. National Botanic Gardens of South Africa. OCLC 623237158
* Snijman, D.A. (2014). *A taxonomic revision of the genus Pauridia (Hypoxidaceae) in Southern Africa*. Magnolia Press. ISBN 9781775575054. OCLC 904051097
* Snijman, D.A.; Hall, A.V. (1994). *Systematics of Hesses, Strumaria and Carpolyza (Amaryllideae; Amaryllidaceae)*. Bolus Herbarium, University of Cape Town. OCLC 762205601
* Manning, John; Goldblatt, Peter; Snijman, Dee (2002). *The color encyclopedia of Cape bulbs*. Timber Press. ISBN 9780881925470. OCLC 469411205

## Sariak eta aintzatespenak

* 1997an "International Bulb Scociety"-k emandako *Herbert Domina* jaso zuen, Hego Afrikako landare erraboildunak ezagutzeko egindako ekarpenengatik.

### Eponimia

Hegoafrikako Nieuwoudtville eskualdeko esplorazio botanikoari egindako ekarpenari esker, *apiazea* espezie bat bere omenez bataiatu zuten: *Chamarea snijmaniae* B.L.Burtt 1991. Gainera, poligonazeo bat (*Polygonum snijmaniae* S.Ortiz 2008) ere izendatua izan da bere aintzatespenean.

## Erreferentziak

## Ikus, gainera

* Hegoafrikako botanikariak

## Kanpo estekak

* «Dierdre Snijman». Índice Internacional de Nombres de las Plantas (IPNI). Real Jardín Botánico de Kew, Herbario de la Universidad de Harvard y Herbario nacional Australiano (eds.).